Komission asetus (EY) N:o 2691/1999, annettu 17 päivänä joulukuuta 1999, maanteiden tavarakuljetusten tilastoista annetun neuvoston asetuksen (EY) N:o 1172/98 yksityiskohtaisista soveltamissäännöistä (ETA:n kannalta merkityksellinen teksti)



Virallinen lehti nro L 326 , 18/12/1999 s. 0039 - 0041



KOMISSION ASETUS (EY) N:o 2691/1999, annettu 17 päivänä joulukuuta 1999, maanteiden tavarakuljetusten tilastoista annetun neuvoston asetuksen (EY) N:o 1172/98 yksityiskohtaisista soveltamissäännöistä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maanteiden tavarakuljetusten tilastoista 25 päivänä toukokuuta 1998 annetun neuvoston asetuksen (EY) N:o 1172/98(1) ja erityisesti sen 9 artiklan, sekä katsoo seuraavaa: 1) Asetuksen (EY) N:o 1172/98 5 artiklan mukaisesti komissio päättää menettelystä, jota jäsenvaltioiden on noudatettava toimittaessaan tietoja. 2) On tarpeen määrittää maakohtaiset koodit, joita käytetään kansainvälisessä tavaraliikenteessä kyseisen asetuksen 5 artiklassa säädettynä siirtymäkautena. 3) Kahden eri maakohtaisen koodauksen käyttäminen, josta säädetään asetuksen (EY) N:o 1172/98 liitteissä A ja G, ei edistä tietojen tehokasta toimittamista jäsenvaltioila. 4) On toivottavaa luoda uusi maakohtaisten koodien luettelo, jossa noudatetaan NUTS-nimikkeistön aluekoodausta. 5) Asetuksen (EY) N:o 1172/98 liitteet A ja G on mukautettava vastaamaan kyseistä koodausta. 6) Tässä asetuksessa säädetyt toimenpiteet ovat neuvoston päätöksellä 89/382/ETY, Euratom(2) perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Asetusta (EY) N:o 1172/98 mukautetaan seuraavasti: 1) Korvataan liitteessä A olevan A2 osan 7 kohta seuraavasti: "7. kauttakulkumaat (enintään 5), jotka on koodattu liitteen G mukaisesti." 2) Korvataan liite G tämän asetuksen liitteellä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 1999. Komission puolesta Pedro SOLBES MIRA Komission jäsen (1) EYVL L 163, 6.6.1998, s. 1. (2) EYVL L 181, 28.6.1989, s. 47. LIITE "LIITE G MAIDEN JA ALUEIDEN KOODAUS 1. Lukuun ottamatta asetuksen (EY) N:o 1172/98 5 artiklassa tarkoitettua tiettyjen muuttujien yksinkertaistettua koodausta siirtymäkautena lastaus- ja purkauspaikat on koodattava seuraavasti: a) aluekohtainen luokitus tilastollisten alueyksiköiden nimikkeistön (NUTS) tasolle 3 Euroopan yhteisön jäsenvaltioiden osalta; b) asianomaisen kolmannen maan toimittamat luettelot hallinnollisista alueista niiden valtioiden osalta, jotka eivät ole Euroopan yhteisön jäseniä mutta ovat Euroopan talousalueesta (ETA) tehdyn sopimuksen sopimuspuolia, eli Islanti, Liechtenstein ja Norja; c) muiden kolmansien maiden osalta on käytettävä ISO-3166 kaksikirjain-koodeja. Useimmin käytetyt koodit esitetään jäljempänä olevassa taulukossa. 2. Kansainvälisen tavaraliikenteen yksinkertaistetun koodauksen osalta asetuksen (EY) N:o 1172/98 5 artiklassa tarkoitettuna siirtymäkautena sekä kauttakulkumaiden koodauksen osalta (liitteessä A olevan A2 osan 7 kohta) on käytettävä seuraavia maakohtaisia koodeja: a) NUTS-koodien kaksikirjain-osa jäljempänä olevan taulukon mukaisesti Euroopan yhteisön jäsenvaltioiden osalta; b) kaikkien muiden maiden osalta on käytettävä ISO-3166 kaksikirjain-koodeja. Useimmin käytetyt koodit esitetään jäljempänä olevassa taulukossa. Maakohtaisten koodien taulukko a) EU:n jäsenvaltiot (NUTSin kaksikirjain-koodien mukaisesti) >TAULUKON PAIKKA> b) Muut maat (ISO-3166 kaksikirjain-koodit) >TAULUKON PAIKKA> Luettelon ulkopuolisten maiden osalta on käytettävä ISO-3166 kaksikirjain-koodeja."